Nafarroako Parlamentuko Mahaiak, 2018ko apirilaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Javier García Jiménez jaunak aurkeztutako galdera, eremu ez-euskalduneko D ereduko matrikulazioa dela-eta Hezkuntza Departamentuak egiten duen balorazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko apirilaren 27an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Popularreko foru parlamentarien elkarteko parlamentari Javier García Jiménez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Hezkuntzako kontseilari Maria Solana andreak Osoko Bilkuran ahoz erantzun dezan:

Eremu ez euskaldunean 144 aurreinskripzio soilik egin dira D ereduan –Tuteran, bat ere ez–, nahiz eta milaka euro gastatu diren D eredua sustatzen. Zure departamentuak zer balorazio egiten du horri buruz?

Iruñean, 2018ko apirilaren 26an

Foru parlamentaria: Javier García Jiménez